stanford-oval/wikipedia huggingface dataset:
Mayim Bialik

| Mayim Bialik |
| --- | --- |
 Mayim Bialik vuonna 2013.
Henkilötiedot
Koko nimi:  Mayim Hoya Bialik
Syntynyt: 12. joulukuuta 1975 (ikä 48) San Diego, Kalifornia, Yhdysvallat
Ammatti:  neuro­tieteilijä, näyttelijä
Puoliso:  Michael Stone (vih. 2003; ero 2012)
Näyttelijä
Aktiivisena:  1987–
Merkittävät roolit:   Kullannuppu  Salattu teinielämä  Rillit huurussa 
Palkinnot
 Parhaan nuoren nais­näyttelijän Young Artist komedia­elo­kuvassa   1989 Ikuiset ystävät 
Aiheesta muualla
Viralliset kotisivut
IMDb 
AllMovie
Svensk Filmdatabas
Mayim Hoya Bialik (s. 12. joulukuuta 1975 San Diego, Kalifornia) on yhdys­valtalainen näyttelijä ja neuro­tieteilijä. Hän tuli tunnetuksi lapsi­näyttelijänä esiintyessään sarjassa Kullannuppu. Bialik on esiintynyt komedia­sarjassa Rillit huurussa vuodesta 2010.
Ura

Mayim Bialik aloitti näyttelijän­uransa 1980-luvun lopulla lapsi­näyttelijänä. Hän esiintyi muun muassa elo­kuvissa Koston paholainen ja Ikuiset ystävät. Vuosina 1990–1995 Bialik esitti pääosaa televisio­sarjassa Kullan­nuppu. Tämän jälkeen hän näytteli useissa ääni­rooleissa.
Bialik on esiintynyt 2000-luvulla televisio­sarjoissa Jäitä hattuun ja Salattu teinielämä. Hän esittää neuro­tieteilijä Amy Farrah Fowleria komedia­sarjassa Rillit huurussa.
Näyttelijän­uransa lisäksi Bialik on opiskellut Kalifornian yli­opistossa neurotiedettä, juutalaista teologiaa ja hepreaa. Hänellä on tohtorin­tutkinto neuro­tieteestä. Bialikin väitös­kirja käsitteli Prader–Willin oireyhtymää.
Yksityiselämä

Bialik oli yhdeksän vuotta naimisissa Michael Stonen kanssa. He erosivat vuonna 2012. Parilla on kaksi poikaa (s. 2005 ja 2008). Bialik toimii luonnon­mukaista elämän­tapaa ja vanhemmuutta kannattavan Holistic Moms Network -järjestössä. Vuonna 2012 hän julkaisi vanhemmuutta käsittelevän kirjan Beyond the Sling.
Bialik on juutalainen ja toimii aktiivisesti seurakunnassaan. Hän on ohjannut juutalaista a cappella -kuoroa ja säveltänyt kuorolle musiikkia. Hän toimii Jewish Free Loan Association -järjestössä.
Filmografia

| Televisio> Vuosi | Televisio> Sarja | Televisio> Rooli | Televisio> Jaksot |
| --- | --- | --- | --- |
| 1987 | Beauty and the Beast | Ellie | 1 |
| 1988 | The Facts of Life | Jennifer Cole | 2 |
| 1988–1989 | Webster | Frieda | 8 |
| 1989–1990 | Empty Nest | Laurie Kincaid | 2 |
| 1989–1990 | Ihmemies MacGyver | Lisa Woodman | 3 |
| 1990 | Doogie Howser, M.D. | Candace | 1 |
| 1990 | Molloy | Molloy Martin | 2 |
| 1990 | Murphy Brown | Natalie | 1 |
| 1990–1995 | Kullannuppu | Blossom Russo | 114 |
| 1991 | Sea World Mother Earth Celebration | oma itsensä | — |
| 1993 | The Hidden Room | Jillie | 1 |
| 1994–1995 | The John Larroquette Show | Rachel | 3 |
| 1998 | Welcome to Paradox | Rita | 1 |
| 2005 | Fat Actress | oma itsensä | 2 |
| 2005 | Seitsemäs taivas | Cathy | 1 |
| 2005, 2007 | Jäitä hattuun | Jodi Funk­hauser | 3 |
| 2009 | Hyvässä uskossa | Esther | 1 |
| 2009 | Bones | Genie Gormon | 1 |
| 2010 | Salattu teinielämä | tri. Wilameena Bink | 6 |
| 2010 | Eddie & Jeff | tri. Bialik | 3 |
| 2010– | Rillit huurussa | Amy Farrah Fowler | — |
Filmografia > Videopelit

X2: Wolverine’s Revenge, Bush Pilot / May Deuce (ääni, 2003)
Aiheesta muualla

Kuvia tai muita tiedostoja aiheesta Mayim Bialik Wikimedia Commonsissa
Viralliset kotisivut (Arkistoitu – Internet Archive) (englanniksi)
Mayim Bialik TV. CBS Corporation. Arkistoitu 31.3.2019. Viitattu 31.3.2019. (englanniksi)
Karri Koira

| Karri Koira |
| --- | --- |
 Karri Koira Linnanmäellä vuonna 2013.
Henkilötiedot
Syntynyt: 1982
Muusikko
Taiteilijanimi:  Karri Koira Karri Dog Ice Dog Ice Dawg Koira Sigma
Laulukielet:  suomi
Tyylilajit:  R&B, rap
Yhtyeet:  Vähäiset Äänet TMP (The Mental Physics)
Levy-yhtiöt:  Koira Inc. Monsp Records Universal Music
Aiheesta muualla
Kotisivut
  [ Muokkaa Wikidatassa ] [ ohje ]  
Karri Koira (oikealta nimeltään Karri Timo Mikael Sirén, s. 1982) on suomalainen rap- ja R&B-artisti. Hän nousi listamenestykseen vuonna 2012 julkaistulla ja platinaa myyneellä esikoisalbumillaan K.o.i.r.a.. Karri Koira julkaisi toisen studioalbuminsa Aina ja aina vuonna 2024.
Ura

Karri Koira aloitti uransa 90-luvun lopulla Vähäiset Äänet -rap-yhtyeessä Ruudolfin ja Tono Slonon kanssa. Vähäiset Äänet julkaisi muutamia julkaisuja minkä jälkeen yhtye lopetti, ja Ruudolf siirtyi soolouralle. Karri Koira vieraili monella Ruudolfin kappaleella. Hän vieraili vuonna 2011 Ruudolfin kanssa JVG:n "Raiders" -kappaleella ja julkaisi Ruudolfin kanssa version Don Omarin "Danza Kuduro" -kappaleesta nimellä "Mammat riivaa". Karri Koira ja Ruudolf olivat mukana myös JVG:n syksyllä 2011 singlenä julkaistulla kappaleella "Mitä sä siit tiiät (Heeeyyy)". Kappale nousi 18. sijalle Suomen virallisella singlelistalla, ja siitä julkaistiin myös musiikkivideo. JVG:n, Karri Koiran ja Ruudolfin yhteistyö jatkui, kun kaksikko vieraili JVG:n toisen pitkäsoiton jvg.fi -albumin kappaleella "Töttöröö" ja sen musiikkivideolla.
Karri Koiran ensimmäinen sooloalbumi K.o.i.r.a. julkaistiin 30. marraskuuta 2012. Albumin ensimmäinen näytekappale on "Amerikankotka liitää". Kappaleen musiikkivideo julkaistiin YouTubessa helmikuussa 2012, ja sillä vierailee Ruudolf. Albumin toinen musiikkivideo julkaistiin kesäkuussa 2012 kappaleesta "Kaikki tai ei mitään". Kappale julkaistiin myös vinyylisinglenä, joka myytiin nopeasti loppuun. Kolmas musiikkivideo julkaistiin saman vuoden syyskuussa kappaleesta "H-kaupunki", ja neljäs musiikkivideo marraskuussa 2012 kappaleesta "Lähe mun kaa". K.o.i.r.a. nousi parhaimmillaan Suomen virallisen albumilistan sijalle kuusi.
Karri Koira vieraili vuonna 2015 Särren kappaleella "Hesan naiset", jota kuunneltiin kultalevyn verran. Vuonna 2017 Karri Koira vieraili Gasellien "Muistanks mä väärin" kappaleella. Sitä on kuunneltu 9 miljoonaa kertaa Spotifyssa.
Karri Koira julkaisi pitkän tauon jälkeen kesällä 2023 kaksi uutta kappaletta. Klubimusiikin tyylejä modernisti yhdistelevä "Suoraan sydämeen" nousi toukokuussa heti Spotifyn kuunnelluimpien kappaleiden top-listalle. Tuottajina ovat toimineet Biniyam ja Veikka Erkola. "Istun sun kyytiin" julkaistiin kuukautta myöhemmin juhannusaattona. Sen ovat tuottaneet Biniyam, Veikka Erkola, Aleksi Asiala ja Fractious Frank. Helsingin Sanomien musiikkitoimittajat Molemmat valitsivat kappaleet kesän 2023 hittiehdokkaiksi. Lokakuussa 2023 Karri Koira julkaisi singlen "EVOR" (Et Voi Ostaa Rakkautta), jossa vierailee SHRTY.
Karri Koira julkaisi toisen albuminsa albuminsa 24.5.2024. Albumin nimi on Aina ja aina.
Diskografia > Soolo

K.o.i.r.a. (Monsp 2012)
Aina ja aina (Koira Inc. 2024)
Diskografia > Singlet/EP:t

Kaikki tai ei mitään (Monsp, 2012)
Yks (Universal Music, 2016)
Jos Se Vaan Sut Sulattaa (Universal Music, 2016)
Pelimoovei (feat. Kube & Cledos) (Warner Music & Monsp, 2017)
Suoraan Sydämeen (Koira Inc., 2023)
Istun sun kyytiin (Koira Inc. 2023)
Et voi ostaa rakkautta (feat. SHRTY) (Koira Inc. 2023)
Diskografia > Vähäiset Äänet

Vähäiset Äänet (2000) kasetti
...Iso patukka! (2001) kasetti
Paskaacz Däzzä / Menee Pop / Uli Uli (2003) 12"
Stupid Hop! (2003) CD-R
Lihapiirakka (2017) kasetti
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Prospect | "Age a Wage" | Prospective Poetry | Poetreep | 1999 |
| Rudy | "She Song" | Broken Parts EP |  | 2000 |
| Rudy Rääväsuu | "Rääväsuu Rekords" | Rääväsuu ja Läski Äpärä | HenkkuKenkku, Raider Freeman | 2001 |
| Puisto-Osasto | "Luckless Lad Add" | Back To The Beach |  | 2001 |
| Tono Slono | "Katkoviiva" | Solo debyytti |  | 2002 |
| Antti / Werd | "Ystävyys" | Auto-Reverse | Plankton | 2003 |
| Kemmuru | "Unohtunut live @ pipo silmillä" | Mite se teiä...? | Vähäiset Äänet | 2003 |
| Tonto Slonko | "Apostolin kyydissä" | Kaks levyä hyllyssä |  | 2003 |
| Tonto Slonko | "Upea maailma" | Kaks levyä hyllyssä | Kemmuru | 2003 |
| Rolf Santana | "Karri Dog Explicit Philosophy" | Funky Ghetto Instrumentals |  | 2004 |
| Ruudolf | "Whottsdadiliyooo" | Doupeimmat Jumala seivaa |  | 2004 |
| Ruudolf | "Beibe beibe" | Doupeimmat Jumala seivaa |  | 2004 |
| Ruudolf | "Hala!" | Doupeimmat Jumala seivaa |  | 2004 |
| Ruudolf | "Kaipaan vaimooni" | Semihot Ruudolf Megamixtape |  | 2006 |
| Kemmuru | "Goodbye Mister White Man" | Kehumatta paras | Super Janne, Seyed Ali, Tonoslono, Rolf Teneriffa & Särre | 2006 |
| Christian | "Aika lentää" | – |  | 2007 |
| Ruudolf | "Mr. Universum" | Born in the U.S.A. |  | 2008 |
| Ruudolf | "Van Damme" | Born in the U.S.A. |  | 2008 |
| Ruudolf | "Äijillekki sanon" | Born in the U.S.A. |  | 2008 |
| Thono Slowknow | "Luokkakokous" | Pihalla taas | Vähäiset Äänet | 2009 |
| Ruudolf | "Anna sen marinoituu" | Asfalttisoturin viimeinen hidas |  | 2010 |
| Ruudolf | "Ihanku ei ois pamahtanu" | Asfalttisoturin viimeinen hidas | Tonto Slonko | 2010 |
| Ruudolf | "Koira ei itke" | Asfalttisoturin viimeinen hidas |  | 2010 |
| Ruudolf | "Maksimoin" | Asfalttisoturin viimeinen hidas |  | 2010 |
| Ruudolf | "Leijonakuningas-laulu" | Asfalttisoturin viimeinen hidas |  | 2010 |
| Jare & VilleGalle | "Raiders" | Mustaa kultaa | Ruudolf | 2011 |
| Ruudolf | "Mammat riivaa" | – |  | 2011 |
| Jare & VilleGalle | "Mitä sä siit tiiät (Heeeyyy)" | Mustaa kultaa (LP versio) | Ruudolf | 2011 |
| JVG | "Töttöröö" | jvg.fi | Ruudolf | 2012 |
| Tantr Slangrr | "Se on se" | – |  | 2013 |
| JVG | "KMDOD" | Voitolla yöhön |  | 2014 |
| Aksim | "Just niin biiberi" | Isompaa kuin Aksim |  | 2014 |
| Ruudolf | "Muistutat mun Jeeppii" | – |  | 2014 |
| Särre | "Hesan naiset" | Ei riitä |  | 2015 |
| Gasellit | "Muistanks mä väärin" | Veli |  | 2017 |
| Gasellit | "Me ei mennä rikki" | Zen |  | 2021 |
Aiheesta muualla

Kuvia tai muita tiedostoja aiheesta Karri Koira Wikimedia Commonsissa
Karri Koira Spotifyssa
Karri Koira TikTokissa
Karri Koira YouTubessa
Karri Koira ja Ruudolf Provinssirockissa vuonna 2013
Wiz Khalifa

| Wiz Khalifa |
| --- | --- |
 Wiz Khalifa vuonna 2018.
Henkilötiedot
Syntynyt: 8. syyskuuta 1987 (ikä 37) Minot, Pohjois-Dakota, Yhdysvallat
Ammatti:  rap-artisti, näyttelijä
Muusikko
Taiteilijanimi:  Wiz Khalifa 
Laulukielet:  englanti
Aktiivisena:  2005–
Tyylilajit:  rap, pop
Levy-yhtiöt:  Rostrum Records Taylor Gang Records Atlantic Records
Aiheesta muualla
wizkhalifa.com
  [ Muokkaa Wikidatassa ] [ ohje ]  
Cameron Jibril Thomaz (s. 8. syyskuuta 1987 Minot, Pohjois-Dakota), tunnetaan paremmin taiteilijanimellään Wiz Khalifa, on yhdysvaltalainen rap-artisti. Hän julkaisi debyyttialbuminsa Show and Prove vuonna 2006, jonka jälkeen kirjoitti levytyssopimuksen Warner Bros Recordsin kanssa vuonna 2007. Hänen Alice DeeJayn ”Better Off Alone” -kappaleesta samplattu single, ”Say Yeah”, soi radiossa ja pääsi Rhytmic Top 40 ja Hot Rap Tracks -listoille vuonna 2008. Khalifa erosi Warner Bros Recordsilta ja julkaisi toisen albuminsa Deal or No Deal marraskuussa 2009. Hän julkaisi myös ilmaiseksi ladattavan mixtapen Kush and Orange Juice huhtikuussa 2010, minkä jälkeen hän kirjoitti sopimuksen Atlantic Recordsin kanssa. Hänen läpimurtosinglensä oli ”Black and Yellow”, joka sijoittui Billboard Hot 100 -listalle sijalle 1. Suomen virallisella singlelistalla single sijoittui sijalle 2. Wiz Khalifalla on oma levy-yhtiö Taylor Gang Records, joka perustettiin vuonna 2006.
Historia > Alkuajat

Khalifa syntyi 8. syyskuuta 1987 Minotissa, Pohjois-Dakotassa. Hänen äitinsä ja isänsä olivat töissä puolustusvoimissa. Hänen vanhempansa töiden takia he muuttivat säännöllisesti paikasta toiseen muun muassa Saksaan, Englantiin ja Japaniin ennen asettumistaan Pittsburghiin. Hänen vanhempansa erosivat Cameronin ollessa noin kolmevuotias.
Hänen taiteilijanimensä Khalifa tarkoittaa arabiaksi ”seuraajaa” tai ”johtajaa” ja Wiz lyhennettiin englanninkielen sanasta "wisdom" (viisaus) Khalifan ollessa 15-vuotias. Merkittävimmiksi vaikuttajiksi musiikissaan Khalifa mainitsee artistit Camp Lo, Notorious B.I.G. ja Bone Thugs-n-Harmony.
Yksityiselämä

Khalifa oli naimisissa malli Amber Rosen kanssa. Pari meni kihloihin maaliskuussa 2012, noin kahden vuoden seurustelun jälkeen. Heillä on helmikuussa 2013 syntynyt poika. Pari avioitui 8. heinäkuuta 2013, ja 22. syyskuuta 2014 Rose jätti eroanomuksen Khalifasta.
Hän on yhteistyössä coloradolaisen RiverRock Cannabis -yrityksen kanssa ja hänen mukaansa on nimetty "Khalifa Kush" -lajike.
Diskografia > Albumit

Show and Prove (2006)
Prince of the city 2 (2007)
Flight school (2009)
Deal or No Deal (2009)
Rolling Papers (2011)
Mac & Devin Go to High School  (Snoop Dogg & Wiz Khalifa, 2011)
O.N.I.F.C. (2012)
The Weeddocks (2013)
Living the life (2013)
Blacc Hollywood (2014)
Taylor Gang (2014)
28 grams (trap wiz) (2015)
Khalifa (2016)
Rolling Papers 2 (2018)
Diskografia > Mixtapet

2005: Prince of the City: Welcome to Pistolvania (Hosted by Big Mike)
2007: Grow Season (Hosted by DJ Green Lantern)
2007: Prince of the City 2
2008: Star Power
2009: Flight School
2009: How Fly (w/ Curren$y)
2009: Burn After Rolling
2010: Kush & Orange Juice
2011: Cabin Fever
2012: Taylor Allderdice
Diskografia > Viralliset singlet

”Say Yeah” (2008)
”Black and Yellow” (2010)
”Roll Up” (2011)
”On My Level” (mukana Too Short) – 2011
”No Sleep” (2011)
”Young, Wild & Free” (Snoop Dogg & Wiz Khalifa mukana Bruno Mars, 2011)
”Work Hard, Play Hard” (2012)
”Remember You” (mukana The Weeknd, 2012)
"The Plan" (mukana Juicy J) - 2013
"We Dem Boyz" - 2014
"We Dem Boyz Remix (feat. Rick Ross, ScHoolboy Q, NAS) - 2014
You And Your Friends (feat. Snoop Dogg, Ty Dolla $ign) - 2014
Staying Out All Night - 2014
Promises - 2014
So High (feat. Ghost Loft) - 2014
Furious 7: Original Motion Picture Soundtrack - 2015
Furious 7: Original Motion Picture Soundtrack - 2015
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Wiz Khalifa esiintymässä Bostonissa elokuussa 2010.
Sarah Paulson

| Sarah Paulson |
| --- | --- |
 Sarah Paulson vuonna 2015.
Henkilötiedot
Syntynyt: 17. joulukuuta 1974 (ikä 49) Tampa, Florida, Yhdysvallat
Ammatti:  näyttelijä
Näyttelijä
Aktiivisena:  1994–
Merkittävät roolit:  Studio 60 American Horror Story Pelin henki Mud 12 Years a Slave
Palkinnot
 Parhaan naispääosan Emmy  2016 The People v. O.J. Simpson: American Crime Story 
Aiheesta muualla
IMDb 
Elonet
Sarah Catharine Paulson (s. 17. joulukuuta 1974 Tampa, Florida) on yhdysvaltalainen näyttelijä. Hänet tunnetaan muun muassa rooleistaan televisiosarjoissa Studio 60 ja American Horror Story sekä elokuvissa Pelin henki, Mitä nainen haluaa, Mud, 12 Years a Slave ja Carol. Vuonna 2016 Paulson näytteli rikossarjassa The People v. O.J. Simpson: American Crime Story, josta hänet palkittiin parhaan naispääosan Emmyllä. Hän saanut kaksi Golden Globe -ehdokkuutta ja viisi Primetime Emmy -ehdokkuutta työstään televisio-ohjelmissa
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 1997 | Levitation | Levitation | Acey Rawlin |  |
| 1999 | Vilpitön rakkaus | The Other Sister | Heather Tate |  |
| 1999 | Held Up – liian varattu | Held Up | Mary |  |
| 2000 | Mitä nainen haluaa | What Women Want | Annie |  |
| 2002 | Bug | Bug | Eilleen |  |
| 2003 | Vähät rakkaudesta | Down with Love | Vikki Hiller |  |
| 2005 | Swimmers | Swimmers | Merrill |  |
| 2005 | Serenity | Serenity | Dr. Caron |  |
| 2005 | The Notorious Bettie Page | The Notorious Bettie Page | Bunny Yeager |  |
| 2006 | Diggers | Diggers | Julie |  |
| 2006 | Love in Manhattan | Griffin and Phoenix | Peri |  |
| 2008 | The Spirit | The Spirit | Ellen Dolan |  |
| 2009 | Whose Dog is it Anyway? | Whose Dog is it Anyway? | Emma | lyhytelokuva |
| 2011 | Martha Marcy May Marlene | Martha Marcy May Marlene | Lucy |  |
| 2011 | After-School Special | After-School Special | Woman | lyhytelokuva |
| 2011 | Untitled Kari Lizer Project | Untitled Kari Lizer Project | Mary Leahy | lyhytelokuva |
| 2011 | New Year’s Eve | New Year’s Eve | Grace Schwab |  |
| 2012 | Mud | Mud | Mary Lee |  |
| 2012 | Fairhaven | Fairhaven | Kate |  |
| 2012 | The Time Being | The Time Being | Sarah |  |
| 2012 | Stars in Shorts | Stars in Shorts | Woman |  |
| 2013 | 12 Years a Slave | 12 Years a Slave | Mistress Mary Epps |  |
| 2014 | twitterkills | twitterkills | Sarah Pendersen | lyhytelokuva |
| 2015 | Carol | Carol | Abby Gerhard |  |
| 2015 | The Runner | The Runner | Kate Haber |  |
| 2016 | Blue Jay | Blue Jay | Amanda |  |
| 2017 | Rebel in the Rye | Rebel in the Rye | Dorothy Olding |  |
| 2018 | Ocean’s 8 | Ocean’s 8 | Tammy |  |
| 2018 | Bird Box | Bird Box | Shannon |  |
| 2019 | Glass | Glass | Dr. Ellie Staple |  |
| 2019 | The Goldfinch | The Goldfinch | Xandra |  |
| 2019 | Jeti | Abominable | Zara (ääni) |  |
| 2020 | Run | Run | Diane Sherman |  |
Aiheesta muualla

Sarah Paulson Internet Movie Databasessa. (englanniksi)
Kuvia tai muita tiedostoja aiheesta Sarah Paulson Wikimedia Commonsissa
Mbaraka Mwinshehe

| Mbaraka Mwinshehe> Henkilötiedot |
| --- | --- |
Syntynyt:  Morogoro, Tansania
Kuollut: 12. tammikuuta 1979    Mombasa, Kenia
Muusikko
Aktiivisena:  1965–1979
Tyylilajit:  Musiki wa Dansi Jazz Kuubalainen rumba
Soittimet:  laulu, kitara
Yhtyeet:  Morogoro Jazz Band Orchestra Super Volcano Cuban Branch Jazz
Levy-yhtiöt:  Polydor Records  Dizim
  [ Muokkaa Wikidatassa ] [ ohje ]  
Mbaraka Mwinshehe oli tansanialainen laulaja ja kitaristi. Mwinshehe oli yksi tunnetuimpia muusikkoja Itä-Afrikassa 1960–1970-luvuilla. Hän lauloi ja soitti kitaraa Morogoro Jazz Bandissä, Orchestra Super Volcanossa ja Cuban Branch Jazz -yhtyeessä. Mwinshehe kuoli auto-onnettomuudessa 12. tammikuuta 1979. Mbaraka Mwinshehe tunnettiin myös Itä-Afrikan ”Francona”.
Mbaraka Mwinshehe tuli tunnetuksi monille Tansanian ja Kenian ulkopuolella vuonna 2000 julkaistun Mbaraka Mwinshehe & the Morogoro Jazz Band: Masimango (Dizim 4702-2) -levyn myötä. Polydor Kenya oli aiemmin julkaissut useita kokoelmalevyjä nimellä Ukumbusho (suomeksi ”muisto”). Tämän vinyylilevysarjan julkaisut koostuivat lähinnä singleistä, joita Mwinshehe oli julkaissut uransa aikana.
Cuban Branch Jazz

Itseoppinut kitaristi Mbaraka Mwinshehe aloitti uransa soittamalla kwela-musiikkia Cuban Branch Jazzissa teinipoikana.
Morogoro Jazz Band

Morogoro Jazz Band oli Mbaraka Mwinshehen toinen yhtye Cuban Branch Jazzin jälkeen. Yhtye yhdisteli musiikissaan useita erilaisia vaikutteita, kuten taarab-musiikkia, kenialaista bengaa, kuubalaista rumbaa, amerikkalaista rhythm and blues -musiikkia ja brittiläistä popmusiikkia. Yhtye esiintyi alun perin vakituisesti Morogoro Hotellissa Morogorossa. Morogo Jazz bandistä tuli hyvin suosittu 1960- ja 1970-luvuilla ja se sai osakseen paljon soittoaikaa radiossa. Yhtyeen alkuperäiseen kokoonpanoon kuului myös Salum Abdullah, joka myöhemmin perusti Cuban Marimba Bandin. Vuonna 1970 Mbaraka Mwinshehe vieraili Morogoro Jazz Bandin kanssa Japanissa esiintymässä Expo 70 -tapahtumassa.
Super Volcano

Mbaraka Mwinshehe erosi Morogoro Jazz Bandistä vuonna 1973 ja perusti erittäin suositun Super Volcano -yhtyeen. Mwinshehe nauhoitti yhtyeineen Polydor studioilla Nairobissa ja keikkaili ympäri Itä-Afrikkaa. Keikkailu koituikin Mwinshehen kohtaloksi, kun hän kuoli auto-onnettomuudessa pahamaineisella Nairobi–Mombasa-valtatiellä 12. tammikuuta 1979.
Diskografia > Albumit

The Last Recording of Soloist National Mbaraka Mwinshehe & Orchestra Super Volcano (1979)
Baniani Mwinshehe Minaruka (1982)
Ukumbusho Vol. 1 (1983)
Ukumbusho Volume Two: Urafiki Mwisho Wa Mwezi (1983)
Ukumbusho Vol. 3 (1983)
Ukumbushu Vol. 4 (1985)
Ukumbusho Volume 5 (1986)
Ukumbusho Volume 6 (1987)
Ukumbusho Volume 7 (1988)
Ukumbusho Volume 8
Ukumbusho Volume 9 (1989)
Masimango (2000)
Mtaa Wasaba
Pesa No. 1
Shida
Aiheesta muualla

Mbaraka Mwinshehe Last.fm:ssä (englanniksi)
ARTIST Direct: Mbaraka Mwinshehe biography[vanhentunut linkki]
Veijo Martikainen

| Veijo Martikainen> Henkilötiedot |
| --- | --- |
Syntynyt: 7. tammikuuta 1925 Juuka
Kuollut: 30. lokakuuta 2018 (93 vuotta) Espoo
Ammatti:  arkkitehti
Veijo Antero Martikainen (7. tammikuuta 1925 Juuka – 30. lokakuuta 2018 Espoo) oli suomalainen arkkitehti ja professori. Hänen kaukaisimmat suunnittelukohteensa olivat Kiinassa sekä hantien ja mansien asuma-alueella Siperiassa. Martikainen suunnitteli sairaaloita ja terveyskeskuksia, kirkkoja, kappeleita, seurakuntataloja, kirjastoja, toimisto-, liike- ja hallintorakennuksia, oppilaitoksia, laboratorioita, asuin- ja lomakeskusrakennuksia, vanhainkoteja ja päiväkoteja.
Elämäkerta

Martikainen syntyi Juuan Nunnanlahdessa Jokiniemen taloon. Hän vietti lapsuutensa Juuassa. Talvisodan syttyminen keskeytti koulunkäynnin. Jatkosodan aika kesästä 1941 alkaen kului vuoroin armeijassa Rukajärven suunnalla, vuoroin koulussa Joensuun lyseossa. Viimeinen sotakesä kului partio- ja varmistustehtävissä Porajärven pohjoispuolisessa Pieningän erämaassa.
Martikainen aloitti opintonsa Teknillisen korkeakoulun arkkitehtiosastolla syksyllä 1946. Opintojen ensimmäiset kaksi vuotta hän työskenteli kesät rakennuksilla ja kolmannesta vuodesta lähtien arkkitehtitoimistossa. Ensimmäinen julkinen suunnittelumenestys – toinen palkinto ja ensimmäinen lunastuspalkinto – tuli opiskeluaikana Helsingin Honkanummen kappelinsuunnittelukilpailun vuonna 1952 yhdessä silloisten päämiesten Jonas Cedercreuzin ja Helge Railon kanssa työn ja opiskelun lomassa tehdyillä kahdella ehdotuksella.
Martikainen voitti yhdessä Erkki Helamaan kanssa vuonna 1955, vain toista vuotta arkkitehdiksi valmistumisen jälkeen, Tampereen keskussairaalan suunnittelukilpailun ensimmäisen palkinnon. Martikainen, jolle opettajat olivat esitelleet akateemista uraa, vähitellen joutui pitkiksi ajoiksi sitoutumaan suunnittelutehtäviin. Esimerkiksi Suomessa sittemmin järjestetyistä kahdeksasta keskussairaaloiden suunnittelukilpailuista tuli peräti viisi voittoa. Merkittävä osa muistakin suunnittelutehtävistä on tullut suunnittelukilpailun tuloksena.
Martikaisella oli Arkkitehtitoimisto Erkki Helamaan kanssa 1955–1967. Vuodesta 1955 alkaen hänellä oli myös toimisto nimellä Arkkitehtitoimisto Veijo Martikainen (myöhemmin Arkkitehdit Martikainen Oy). Hän toimi Arkkitehtiliiton hallituksessa 1956–1959 ja liiton muissa luottamustehtävissä vuoteen 1979. Martikainen toimi myös valtakunnallisen rakennustaidelautakunnan sihteerinä toista vuosikymmentä 1956–1967. Puheenjohtajana oli aluksi J.S. Siren ja myöhemmin Nils-Erik Wickberg. Martikainen on toiminut myös palkintotuomarina lukuisissa arkkitehtikilpailuissa Suomessa ja Ruotsissa.
Martikaisen vanhemmat olivat Samuli Martikainen ja Kristiina Martikainen o.s. Nykyri. Hänen puolisonsa oli Aino Martikainen (o.s. Välimäki), ja lapset Ari-Jukka Martikainen (s. 1953), joka myös on arkkitehti, ja Leena Balducci (s. 1958).
Palkinnot ja tunnustukset

H. R. Nevanlinna-mitali
Arkkitehtikillan kultainen ansiomerkki
lukuisia palkintoja arkkitehtuurikilpailuissa vuodesta 1952 alkaen:
1. palkintoja. (yht. 21) mm. Kahdessa asemakaavakilpailussa, Rauman yleisessä asemakaavakilpailussa 1965 ja Seinäjoen urheilu- ja virkistysalueen yleisessä aatekilpailussa 1980.